**Ministru kabineta rīkojuma projekta „Par valsts aģentūras „Civilās aviācijas aģentūra” 2018.gada budžeta apstiprināšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma par budžetu un finanšu vadību 41.panta pirmā prim daļa. Publisko aģentūru likuma 13.panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ar 2010.gada 1.janvāri valsts aģentūra „Civilās aviācijas aģentūra” (turpmāk – Civilās aviācijas aģentūra) ir budžeta nefinansēta iestāde. Saskaņā ar Publisko aģentūru likuma 13.panta trešo daļu valsts aģentūra Likumā par budžetu un finanšu vadību noteiktajā kārtībā patstāvīgi veido valsts aģentūras budžetu un to apstiprina Ministru kabinets. Savukārt, saskaņā ar Likuma par budžetu un finanšu vadību 41.panta pirmajā prim daļā noteikto, budžeta nefinansētu iestāžu nākamā gada budžetu projektus apstiprināšanai Ministru kabinetā iesniedz ministrijas (pārraudzības institūcijas).  Saskaņā ar Publisko aģentūru likuma 14.panta otro daļu, gada beigās valsts aģentūras kontā esošo līdzekļu atlikums, kas radies no ieņēmumiem par sniegtajiem maksas pakalpojumiem, citiem pašu ieņēmumiem, paliek aģentūrās rīcībā, un to drīkst izlietot izdevumu finansēšanai nākamajā gadā vai turpmākajos gados. Arī Likuma par budžetu un finanšu vadību 6.1 panta piektajā daļā noteikts, ka budžeta nefinansētu iestāžu kārtējā gada līdzekļu atlikumu var izmantot nākamajā gadā izdevumu finansēšanai.       Gada beigās esošā līdzekļu atlikuma izmantošana ar Civilās aviācijas aģentūras darbību nesaistītu izdevumu finansēšanai būtu pretrunā ar 1944.gada 7.decembra Konvencijas par starptautisko civilo aviāciju 15.pantā noteikto: “Neviena līgumslēdzēja valsts neuzliek nodevas, nodokļus vai citus maksājumus tikai par tiesībām gaisa kuģim vai tajā esošajām personām vai īpašumam tranzītā šķērsot tās teritoriju, iebraukt tajā vai izbraukt no tās”, kā arī ar Komisijas 2013. gada 3. maija Īstenošanas regulas(ES)Nr*.* 391/2013, ar ko nosaka kopīgu tarifikācijas sistēmu aeronavigācijas pakalpojumiem (turpmāk – regula 391/2013) 6.panta 2.daļā noteikto, ka dalībvalstis var noteikt izmaksas, ja tās radušās sniedzot aeronavigācijas pakalpojumus:* attiecīgo valsts iestāžu izmaksas;
* regulas (EK) Nr.550/2004 3.pantā minēto kvalificēto iestāžu izmaksas;
* no starptautiskiem nolīgumiem izrietošās izmaksas.

 Ieņēmumu par aeronavigācijas pakalpojumiem novirzīšana ar to sniegšanu vai uzraudzību nesaistītu izdevumu finansēšanai būtu uzskatāma par minētās regulas prasību pārkāpumu. To uzskatāmi apliecina arī Eiropas Komisijas Gaisa transporta direktorāta 2009.gada 20.jūlija vēstule TREN F2/FH/sr D(2009) 60744 saistībā ar Ministru kabineta tā brīža lēmumiem ierobežojot Civilās aviācijas aģentūras izdevumus un iesaldējot Civilās aviācijas aģentūras līdzekļu atlikumu, mazinot budžeta deficītu.          Ņemot vērā augstāk minētajos starptautiskajos tiesību aktos noteikto, prasības par Civilās aviācijas aģentūras rīcībā esošo līdzekļu izmantošanu vienīgi Civilās aviācijas aģentūras darbības nodrošināšanai ir iekļautas arī Latvijas Republikas normatīvajos aktos:* Likuma “Par aviāciju” 5.panta trešajā daļā noteikts, ka maksa par Civilās aviācijas aģentūras sniegtajiem pakalpojumiem un ieņēmumu daļa par aeronavigācijas pakalpojumiem ieskaitāma Civilās aviācijas aģentūras kontā Valsts kasē un izmantojama vienīgi aģentūras darbības nodrošināšanai ;
* Ministru kabineta 2011.gada 19.oktobra noteikumi Nr.823 “Noteikumi par lidlaukā sniegto drošības un glābšanas pasākumu maksu” 11.punkts nosaka, ka lidosta “Rīga” un Civilās aviācijas aģentūra nodrošina, ka no drošības maksas iegūtie līdzekļi tiek izmantoti tikai šo noteikumu 3.punktā minēto pakalpojumu nodrošināšanai.

         Kopš Civilās aviācijas aģentūras izveidošanas 1993.gada 15.oktobrī, tās darbība tiek nodrošināta tikai pašfinansēšanās režīmā. Civilās aviācijas aģentūra ievēro piesardzības principu un uztur līdzekļu atlikumu vismaz 3 – 4 mēnešu izdevumu apjomā. Līdzekļu atlikums tiek veidots, lai Civilās aviācijas aģentūra spētu nodrošināt papildu funkcijas, kas var rasties: 1) ārkārtas situācijas gadījumā (piemēram, vulkāniskie izmeši, kā rezultātā Eiropā gaisa satiksme var samazināties vai apstāties), 2) jaunu Eiropas Savienības tiesību aktu prasību izpilde, 3)  riskus saistībā ar potenciālu ieņēmumu samazināšanos krīzes situācijās.         Ņemot vērā Rail Baltica dzelzceļa līnijas izbūvi un tās plānoto novietojumu lidostas “Rīga” teritorijā, būvniecības projekta ietvaros paredzēts nojaukt ēku, kurā pašlaik dienesta telpas nomā Civilās aviācijas aģentūra, tādēļ tiek rezervēti līdzekļi saistībā ar paredzamo pārcelšanos uz citām dienesta telpām, darba vietas aprīkojuma (mēbeļu) nomaiņu, u.c. izdevumiem. Pašlaik konkrēts iznomātājs, telpu nomas līguma nosacījumi un pārcelšanās termiņi vēl nav zināmi, tāpēc attiecīgie izdevumi plānotajās izmaksās vēl nav iekļauti un tiks nodrošināti uz atlikuma samazinājuma rēķina.        Izvērtējot darbinieku skaita un atlīdzības apjoma izmaiņu dinamiku, nebūtu korekti salīdzināt  faktiskos datus par iepriekšējo gadiem un līdzvērtīgā apjomā tos plānot  turpmākajiem periodiem. Darbinieku skaita un atalgojuma apjoma izmaiņas jāvērtē kontekstā ar Starptautiskās Civilās Aviācijas Organizācijas (ICAO) dokumentos Eiropas Savienības tiesību aktos uzdotajām funkcijām un izvirzītajām prasībām, darba apjomu, kā arī starptautisko aviācijas organizāciju audita ziņojumos norādītajām neatbilstībām. Jābūt pieejamiem cilvēkresursiem un finanšu resursiem attiecīgo prasību izpildei. Tas tiek nodrošināts uz atlikuma samazinājuma rēķina. Ņemot vērā Starptautiskās Civilās Aviācijas Organizācijas (ICAO) audita ziņojumā norādīto neatbilstību par Civilās aviācijas aģentūras inspektoru zemo atalgojumu, salīdzinājumā ar atalgojuma līmeni aviācijas nozares uzņēmumos, korektīvo darbību ietvaros, atbilstoši individuālā novērtējuma rezultātiem, profesionālai pieredzei un kvalifikācijas pakāpes izmaiņām, Civilās aviācijas aģentūras darbinieku atalgojums 2017.gadā tika pārskatīts.  Izdevumu palielinājums atalgojumam un atlīdzībai 2018.gadā būs saistīts ar papildu plānotajiem uzdevumiem un strukturālām izmaiņām saistībā ar bezpilota gaisa kuģu (dronu) regulējuma prasībām, kā arī Vispārīgās datu aizsardzības regulas prasību izpildi. Tas tiks nodrošināts uz atlikuma samazinājuma rēķina. Pašlaik Civilās aviācijas aģentūra tiek finansēta no pašu ieņēmumiem, kas gūti no sniegtajiem publiskajiem pakalpojumiem saskaņā ar Ministru kabineta 2013.gada 24.septembra noteikumiem Nr.999 „Valsts aģentūras „Civilās aviācijas aģentūra” publisko maksas pakalpojumu cenrādis”, no ieņēmumu daļas par aeronavigācijas pakalpojumiem Rīgas lidojumu informācijas rajonā saskaņā ar Ministru kabineta 2012.gada 3.janvāra noteikumiem Nr.30 „Aeronavigācijas pakalpojumu maksas sadales kārtība” un no maksas par gaisa kuģu lidojumu drošuma un civilās aviācijas drošības uzraudzības nodrošināšanu saskaņā ar Ministru kabineta 2011.gada 19.oktobra noteikumiem Nr.823 „Noteikumi par lidlaukā sniegto drošības un glābšanas pasākumu maksu”.  Ar Ministru kabineta rīkojumu tiks apstiprināti Civilās aviācijas aģentūras 2018.gada budžeta ieņēmumi 3 461 200 *euro* apmērā un izdevumi 3 886 650 *euro* apmērā (tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu uz 2018.gada 1.janvāri 425 450 *euro* apmērā) atbilstoši pielikumam. No kopējā ieņēmumu apjoma  976 090 *euro* tiks paredzēti izmaksu segšanai, kas saistītas ar aeronavigācijas pakalpojumu sniegšanas nodrošināšanu, kontroli, uzraudzību, funkcionālo gaisa telpas bloku pārvaldību un citu ar civilās aviācijas drošību saistīto darbību (funkciju) izpildi, bet 2 228 700 *euro* tiks paredzēti izmaksu segšanai par gaisa kuģu lidojumu drošuma un civilās aviācijas drošības uzraudzības nodrošināšanu. Civilās aviācijas aģentūras ieņēmumu apjoms par maksas pakalpojumiem plānots 250 000 euro apmērā, ņemot vērā faktisko ieņēmumu apjoma svārstību dinamiku iepriekšējos gados (2014.gadā 254 083 *euro,* 2015.gadā 229 008 *euro,* 2016.gadā 217 649 *euro*), kā arī 2018., 2019. un 2020.gadam plānoto pakalpojumu apjomu, piemērojot augstāk minēto Valsts aģentūras „Civilās aviācijas aģentūra” publisko maksas pakalpojumu cenrādi. Pēdējo gadu laikā būtiski ir mainījies tiesiskais regulējums vairākās aviācijas jomās, uz ko pamatojoties noteikti pakalpojumu veidi, darba apjoms, izmaksas. Līdz ar to pašlaik cenrādī iekļautie izcenojumi nesedz ar pakalpojumu sniegšanu saistītās izmaksas. Tāpēc ir uzsākts darbs saistībā ar jaunu izcenojumu aprēķiniem. Cenrāža izstrādes process ir gan darbietilpīgs, gan laika ietilpīgs, tāpēc pašreiz Ministru kabineta rīkojuma projekta pielikumā 2018.gadam plānots ieņēmumu par pašu maksas pakalpojumiem apjoma samazinājums, salīdzinot ar Civilās aviācijas aģentūras 2017.gada budžetā plānoto. Izmaksu daļu, ko nesedz ieņēmumi, kas gūti piemērojot pašlaik spēkā esošo cenrādi, daļēji tiks segti no citiem ieņēmumiem, kā arī uz līdzekļu atlikuma rēķina.  Savukārt, ieņēmumu apjoms un par gaisa kuģu lidojumu drošuma un civilās aviācijas drošības uzraudzības nodrošināšanu (turpmāk – drošības maksa) 2018., 2019. un 2020.gadam noteikts, ņemot vērā prognozēto izlidojošo pasažieru skaitu šajos gados. Plānoto resursu ietvaros tiks nodrošināta efektīva Civilās aviācijas aģentūrai deleģēto funkciju īstenošana, līdzdalība Ziemeļeiropas funkcionālā gaisa telpas bloka (turpmāk – NEFAB) izveidotajās komitejās, darba grupās un kopējās aktivitātēs gaisa satiksmes sistēmas darbības uzlabošanā.2016.gada 3.maijā Civilās aviācijas aģentūra un Valsts robežsardze noslēdza starpresoru vienošanos „Par sadarbību amatpersonu apmācībā cilvēku glābšanas un meklēšanas darbu nodrošināšanai”. Vienošanās ir spēkā trīs gadus un tā nosaka kārtību, kādā puses organizē un apmaksā Valsts robežsardzes amatpersonu apmācību kursus “Radio telefonijas sakari angļu valodā”, “Meklēšanas un glābšanas operāciju koordinators (SMC)”, “Koordinators notikuma vietā (OSC)” un citus profesionālās kvalifikācijas celšanas pasākumus, lai Robežsardze, saskaņā ar likuma “Par aviāciju” 61.pantā noteikto, nodrošinātu civilās aviācijas nelaimes gadījumā cietušo gaisa kuģu un cilvēku meklēšanas un glābšanas darbu, kā arī aviācijas nelaimes gadījumu seku likvidēšanas koordinēšanu Rīgas lidojumu informācijas rajonā.Civilās aviācijas aģentūra veic apmaksu saskaņā ar regulu Nr.391/2013un Eiropas Aeronavigācijas drošības organizācijas dokumenta Nr.15.60.01 „Principi ar kādiem tiek noteikta maršrutu tarifikācijas bāze un vienības likmju aprēķināšana” (“Principles for establishing the cost-base for en route charges and the calculation of the unit rates” (Doc. No15.60.01)) 2.4.5. apakšpunkta prasībām. Tāpēc, lai izmantotu iespēju Valsts robežsardzes speciālistu apmācību izdevumus cilvēku glābšanas un meklēšanas darbu nodrošināšanai segt no ieņēmumiem par aeronavigācijas pakalpojumiem, Civilās aviācijas aģentūras budžetā jāparedz uzturēšanas izdevumu transfertus uz Iekšlietu ministrijas valsts budžeta programmu 10.00.00 „Valsts robežsardzes darbība”. Apmācību kursi “Radio telefonijas sakari angļu valodā” tika organizēti 2016.gadā, bet attiecīgie izdevumi tiek segti 2017.gadā. Papildu minētajam 2017.gadā, kā arī 2018.gadā paredzēts organizēt un apmaksāt apmācību kursus “Meklēšanas un glābšanas operāciju koordinators (SMC)” un ”Koordinators notikuma vietā (OSC)”. Saistībā ar iepriekš minēto, Civilās aviācijas aģentūras budžetā 2018.gadam paredzēti transferti uz Iekšlietu ministrijas budžeta programmu 10.00.00 „Valsts robežsardzes darbība” 20 000 *euro* apmērā. 2018.gadam, 2019.gadam un 2020.gadam plānotais atalgojuma un atlīdzības apmērs jāpalielina salīdzinājumā ar 2017.gadam plānoto. Tas nepieciešams saistībā ar kopumā piecu jaunu amata vietu izveidi tālāk minēto funkciju izpildei.  Ministru kabineta 2016.gada 22.novembra noteikumu Nr.737 “Kārtība, kādā veicami bezpilota gaisa kuģu un tādu cita veida lidaparātu lidojumi, kuri nav kvalificējami kā gaisa kuģi” piemērošana praksē ir parādījusi, ka Civilās aviācijas aģentūras kompetences uzdevumu, kas saistāmi ar bezpilota gaisa kuģiem, īpatsvars ir būtiski palielinājies un rada ievērojamas kapacitātes un cilvēkresursu problēmas. Eiropas Savienības līmenī tiek izstrādāts tiesiskais regulējums saistībā ar bezpilota gaisa kuģiem, kas paredz šajā jomā jaunas funkcijas un uzdevumus arī nacionālajām uzraudzības iestādēm, tai skaitā Civilās aviācijas aģentūrai. Tas būs jauns (iepriekš nebijis) Eiropas Savienības līmeņa tiesiskais regulējums. Eiropas Savienības Padomes Aviācijas darba grupā tiek izskatīts Priekšlikums Eiropas Parlamenta un Padomes Regulai par kopīgiem noteikumiem civilās aviācijas jomā, par Eiropas Aviācijas drošības aģentūras izveidi, un par Eiropas Parlamenta un Padomes Regulas (EK) Nr. 216/2008 atcelšanu, kur ir ietverti vairāki panti pamattekstā un IX. pielikums, kas reglamentē ar bezpilota gaisa kuģiem saistītus jautājumus. Pašlaik starptautiskajā līmenī bezpilota gaisa kuģu lidojumu drošuma jautājumus reglamentē 1944.gada 7.decembra Konvencijas par starptautisko civilo aviāciju 3. bis panta b) un c) punkts, 8.pants, 12.pants, 15.pants, 29.pants, 31.pants, 32.pants, 33.pants un 2.pielikuma 4.papildinājums, kā arī (Starptautiskās civilās aviācijas organizācijas (ICAO) Ģenerālsekretāra 2015. gadā apstiprinātais dokuments “Rokasgrāmata par tālvadības gaisa kuģu sistēmām” (Doc 10019). Iepriekš minēto būtiski ietekmē arī strauja industrijas attīstība kā Latvijā un Eiropas Savienībā, tā arī ģeogrāfiski plašākā starptautiskā mērogā.  1944.gada 7.decembra Konvencijas par Starptautisko civilo aviāciju jaunais 19.pielikums nosaka gaisa kuģu lidojumu drošuma programmas koncepta izstrādes prasības dalībvalstīm un grozījumu projektā Eiropas Parlamenta un Padomes 2008.gada 20.februāra regulā (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK), dalībvalstīm tiek noteikti jauni pienākumi un jauni uzdevumi gaisa kuģu lidojumu drošuma jomā. Obligāta prasība ir izstrādāt Nacionālo gaisa kuģu lidojumu drošuma programmu, kā arī darbības plānu gaisa kuģu lidojumu risku identificēšanai un mazināšanai. Līdz ar to ir jāizstrādā arī vienota risku analīzes un izvērtēšanas politika, kā arī jānodrošina uzraudzība par Nacionālās gaisa kuģu lidojumu drošuma programmas izpildi. Eiropas Parlamenta un Padomes 2016. gada 27. aprīļa Regula  (ES) Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – regula Nr.2016/679),  kuru dalībvalstis sāk piemērot 2018.gada 25 maijā, ļoti lielā mērā maina patreizējo fizisko personu datu aizsardzības jomas regulējumu.  Regulas Nr.2016/679 prasību izpildei nepieciešams iecelt fizisko personu datu aizsardzības speciālistu. Jo īpaši svarīgi tas ir situācijās, kad tiek veikta sensitīvu datu apstrāde un datu subjektu profilēšana, ņemot vērā paredzēto sodu bargumu Regulā Nr.2016/679 noteikto personas datu aizsardzības prasību pārkāpuma gadījumos. Tādējādi, rīkojuma projekts paredz 2018.gadā palielināt kopējos izdevumus 189 850 *euro* apmērā, no tiem izdevumus atlīdzībai - 148 950 *euro* apmērā, tai skaitā izdevumus atalgojumam piecām amata vietām 114 000 *euro* apmērā ((2200 + 1980 + 1980 + 1980 + 1360) x 12). Citas ar amata vietu izveidošanu saistītās izmaksas tiks segtas neplānojot izdevumu precēm un pakalpojumiem palielinājumu.  2018.gadam plānotie izdevumi pamatkapitāla veidošanai saistīti ar:  - datoru ar licencēm iegādi kopumā par 33 600 *euro*, - datu glabātuves iegādi par 35 000 *euro,* - monitoru iegādi par 2 520 *euro,* - portatīvo datoru iegādi par 2 800 *euro,* *-*  saimniecības pamatlīdzekļu iegādi par 9980 *euro*.2018.gadā datortehnikas iegāde plānota, ņemot vērā šādus apsvērumus:1. 2018.gadā amortizācijas periods būs beidzies vairāk, kā 40 datoriem, kuri iegādāti 2013.gadā. Būs nepieciešama to nomaiņa, iegādājoties mūsdienīgākus un jaudīgākus datorus, kā arī Office 2010 nomaiņa ar Office 2016;2. esošā datu glabātuve iegādāta 2011.gadā, tās datu piepildījums ir caurmērā virs 90%. Tāpēc nepieciešams iegādāties datu glabātuvi ar lielāku ietilpību, kas atbilstu lietotāju vajadzībām.  2019.gadam un 2020.gadam plānotie izdevumi pamatkapitāla veidošanai saistīti ar datoru un licenču, monitoru, servertehnikas, multifunkcionāla printera, kā arī portatīvo datoru iegādi. 2018.gadā izdevumu finansēšanai paredzēts novirzīt maksas pakalpojumu un citu pašu ieņēmumu naudas līdzekļu atlikumu 425 450 *euro* apmērā. No tā paredzēts kompensēt ieņēmumu samazinājumu 235 600 *euro* apmērā un izdevumu palielinājumu 189 850 *euro* apmērā.  |
| 3. | Projekta izstrādē iesaistītās institūcijas | Civilās aviācijas aģentūra, Satiksmes ministrija. |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Saskaņā ar regulas Nr. 391/2013**6**.panta 2.punktu dalībvalstis ir tiesības noteikt izmaksas, ja tās radušās saistībā ar aeronavigācijas pakalpojumu sniegšanu. Ņemot vērā minēto, ar šo rīkojumu tiek noteiktas izmaksas, lai finansētu Civilās aviācijas aģentūras izdevumus, kas saistīti ar aeronavigācijas pakalpojumu nodrošināšanas, kontroles un uzraudzības, gaisa telpas bloka pārvaldības darbību (funkciju) izpildi. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Civilās aviācijas aģentūra, valsts akciju sabiedrība „Latvijas gaisa satiksme”, valsts akciju sabiedrība „Starptautiskā lidosta „Rīga””. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, III, IV un VI sadaļa – Projekts šīs jomas neskar.

Satiksmes ministrs U.Augulis

Vīza: Valsts sekretārs K.Ozoliņš

18.08.2017. 13:00

2301

I.Dambe

67830941, inta.dambe@caa.gov.lv